**Қазақстан Республикасы Білім және ғылым министрлігі**

**Шығыс Қазақстан облыстық білім басқармасы**

**«Семей қалалық білім бөлімі»ММ**



**1 ҚЫРКҮЙЕК – БІЛІМ КҮНІНЕН АРНАЛҒАН «КЕЛ, БАЛАЛАР, ОҚЫЛЫҚ!» АТТЫ МЕРЕКЕЛІК ІС-ШАРА**

**Қатысушы:** Абдулаева Жадра Маутхановна

**Қызметі:** Директордың тәрбие ісі жөніндегі орынбасары

**Іс-шара тақырыбы:** «Кел, балалар, оқылық!»

**Білім беру ұйымының атауы:** «№36 жалпы орта білім беретін мектеп» КММ

**Оқыту тілі:** қазақша

**Білім беру ұйымының мекен жайы:** ШҚО.Семей қаласы.Некрасова көшесі 102

**Электронды адрес:** zhadruwa\_81@mail.ru

**Телефон нөмірі:** 87027254971, 87478533261

**2021 жыл**

**Іс-шараның өтетін күні:** 01 қыркүйек

**Өтілу орны:** мектеп ауласы

**Тақырыбы:** «Кел, балалар, оқылық!»

**Қатысатындар:** 1 сынып оқушылары, ата-аналар, ұстаздар

**Өтілу барысы:**

**Жүргізуші:**

Білімге құшақ ашқан алтын ордам,

Балаға нұр силаған жарқын ордам

Білім күні аттаған қадамыңа,

Құтты болсын айтады барша адам.

-Қайырлы күн, құрметті ұстаздар, қонақтар, ата-аналар және оқушылар! Сіздерді бүгінгі жарқын да қуанышты дәстүрлі мереке – Білім күнімен және жаңа оқу жылының басталуымен құттықтаймын! Бірінші сыныптар үшін ұйымдастырылып отырған, Білім күніне арналған «Кел, балалар, оқылық!» тақырыбындағы салтанатты жиынымызды ашық деп жариялаймыз.

Білім күні мерекесі-патриоттық және идеологиялық маңызы бар, жаңа оқу жылындағы бірінші тәрбиелік іс-шара. Ал, мерекелік жиынымыздың сәні -бірінші сынып оқушылары. Олар үшін бұл шара алғашқы қоңырау мерекесі. Олай болса 2020-2021 оқу жылында мектеп табалдырығын аттағалы отырған бірінші сынып оқушыларын сынып жетекшілерімен бірге қарсы алыңыздар!

1«А» сыныбы. Сынып жетекшісі Агибаева Назерке Агзамовна

1«Ә» сыныбы. Сынып жетекшісі Нурхасимова Құралай Еркасимовна

 (Қазақстан Республикасының Мемлекеттік гимні орындалады)

-Бүгінгі салтанатты жиынымыздың құрметті қонақтарымен таныс болыңыздар!

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

-Жаңа оқу жылы. Жаңа белестер, жақсылыққа ұмтылыс, жаңа мақсат. Биылғы оқу жылының еліміздің мектептері үшін өзіндік ерекшеліктері мен жаңалықтары бар. Дәлірек айтсақ, мұралары мен өсиеттері бүгінгі күнге дейін құндылығын жоғалтпаған, қазақтың аса көрнекті ағартушы-педагогы, бүкіл ғұмырын қазақ балаларын оқытуға, мектеп ашуға сарп еткен, Ыбырай Алтынсариннің 180 жылдығы, тұғыры биік, ең үлкен құндылығымыз, тәуелсіздіктің 30 жылдығы аталып өтпек. Ал Ахмет Байтұрсыновтың әдістемесі негізінде әзірленген «Әліппенің» биылғы оқу жылында қайтарылуы қуанышты жаңалық деуге болады. Жас ұрпақтың бойында ұлттық сана мен ой-өрістері кеңейіп, армандары асқақтай берсін, жаңа оқу жылы жағымды жаңалықтар мен қуанышты сәттерге толы болсын!

-Құттықтау сөз кезегі мектеп директоры Султанов Ғалымбек Бейсенұлына беріледі.

-Алдарыңызда мектебіміздің музыка пәнінің мұғалімі Түктібаев Бақытжан Шоханұлын «Көк тудың желбірегені» әнімен қарсы алыңыздар!

-Биыл қастерлі Тәуелсіздігімізге 30 жыл толады. Бұл –қайта жаңғырған қазақ мемлекеттігінің, ата-бабаларымыз аңсаған азаттықтың тұғыры нығая түскен маңызды белес. Тарих тұрғысынан алғанда, отыз жыл – көзді ашып жұмғандай қас-қағым сәт. Дегенмен, бұл көптеген халықтар үшін қиындығы мен қуанышы, дағдарысы мен дамуы алмасқан тұтас дәуір деуге болады. Егеменді еліміздің осындай белестерді бағындырып, бүгінде жеткен жетістіктері болашақ жас ұрпаққа аманат. Қастерлі Тәуелсіздігіміз барша жұртымыздың патриоттық рухымен асқақтай берсін!

Өмірден әділдікпен бақ табатын,

Құқығым қорғалды деп шаттанатын.

Өзіңдей жас өркендер келеді өсіп,

«Бұл біздің – егеменді Ел» деп мақтанатын!

**-Келесі құттықтау сөз кезегі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_беріледі.**

Арнаймыз жүрек жарды ізгі тілек,

Біздердей ақылы мол болсыншы деп.

Талабыңа нұр жаусын жас балдырған,

Сенде мендей тұлға бол ойы зерек.

-2021-2022 оқу жылына арналған мектеп бұйрығымен таныстыру үшін, сөз директордың оқу-тәрбие ісі жөніндегі орынбасары Нургалиева Айнур Советкановнаға беріледі **(бұйрықтар оқылады)**

Мектептен білім аларсың,

Рухани күште табарсың.

Талаптансаң көп оқып,

Алаулап оттай жанарсың.

Білімнің асқақ ұясы,

Өмірлік нәрді жиясың.

Еңбектеніп оқи бер,

Қаламың кеппей сиясы.

Тәрбие білім беретін,

Өмірлік азық себетін.

Білімді алғыр шәкірт бол!

Қиындыққа төзетін.

- Құттықтау сөз кезегі 1 сынып оқушыларының ата-аналары атынан Нұрқасова Жанар Серікжанқызына беріледі.

Жүректері лүпілдеп қадам басты,

Алтын күнде жарқырап амандасты.

Былдырлаған бал тілді балапандар,

Ақ тілегін арнауға қадам басты.

-1 сынып оқушыларының арнауын қабыл алыңыздар! **(1 сыныптар тақпақ айтады)**

-Білім және ғылым ми­нистрі Асхат Аймағамбетовтің тапсырмасымен 2021-2022 оқу жы­лында 1-сынып оқулықтары мен оқу-әдіс­те­мелік кешенін қайта басып шығарылып, «Әліппе» оқулығының оқу процесіне қайта енгізілуі биылғы оқу жылының жағымды жаңалықтарының бірі. Барлық кітапқа бас болған «Әліппе», бүгін, дәл осы сәтте 1 сынып бүлдіршіндерінің қолына салтанатты түрде табысталатын болады.

**Жалқаубек:**

-Оооооо міне ғажап! Мен қандай тамаша жерге келдім десеңдерші. Неткен көп балалар! Енді кіммен ойнаймын деп бас қатырмайтын болдым. Қане, жүріңдер балалар! Секірейік, жүгірейік, асыр салып ойнайық.

**Білімгүл:**

-Жо жооооқ Жалқаубек, Бұл жерде мереке болып жатыр.

**Жалқаубек:**

-Тіпті жақсы. Тәттілер мен балмұздаққа тоятын болдым.

**Білімгүл:**

-Жалқаубек, біз бұл жерге ойнауға емес білім аламыз, тәрбие аламыз, үлгілі оқушы боламыз деп келдік.

**Жалқаубек:**

-Білімгүл, мен сені түсінбедім. Адам білімді не үшін алады? Не үшін оқиды? Бұлардың не қажеті бар осы өмірде?

**Білімгүл:**

-Аааай Жалқаубек! Бұл сұрақтарыңның жауабы мына кітаптардың ішінде. Егер сен маған ойнағанды доғарып, әдепті боламын деп уәде берсең осы оқулықтардың барлығын саған сыйлаймын.

**Жалқаубек:**

-Солай маааа? Жақсы Білімгүл, мен саған ақылды, тәртіпті, саналы оқушы боламын деп уәде беремін!

**Білімгүл:**

-Жарайсың! Олай болса мына тұрған достарымызды ойынға емес білімге шақырып, алғашқы оқулықтары Әліппені таратып шығайық**.**

-Балдырғандарға алғашқы оқулықтары «Әліппені» салтанатты түрде табыстау үшін мектеп директоры Ғалымбек Бейсеновичты, директордың оқу-тәрбие ісі жөніндегі орынбасарлары Айнұр Советкановна мен Назигуль Аманбековнаны, директордың тәрбие ісі жөніндегі орынбасарлары Жадыра Маутхановна мен Асем Мауткановнаны және кітапханашы Мария Михайловнаны шақырайық!

Бір Аллаға сиынып,
Кел, балалар, оқылық,
Оқығанды көңілге,
Ықыласпен тоқылық.
Істің болар қайыры
Бастасаңыз Аллалап.
Оқымаған жүреді
Қараңғыны қармалап.
Кел, балалар, оқылық,
Оқығанды көңілге
Ықыласпен тоқылық.
Оқысаңыз, балалар,
Шамнан шырақ жағылар,
Тілегенің алдыңнан
Іздемей-ақ табылар.

**(Бірден музыкалық номер кетеді, ән біткеннен кейін бірақ таныстырасыз оқушыны)**

-Алдарыңызда өнер көрсеткен мектебіміздің мақтанышы, үлгілі оқушымыз Қоңырова Дана. Қошеметтеп қояйық!

Мектеп деген білімнің,
Мөлдір тұнық бұлағы.
Ұстаз деген шəкіртің,
Жол көрсетер шырағы.

Сыңғырлаған әсем үн,

Көңілге қуаныш сыйлады.

Бақытты жүзді балдырған,

Алғашқы қоңырау соғады.

 Міне, жаңа оқу жылының алғашқы қоңырау үнін еститін сәтте келіп жетті.

-Алғашқы қоңырау соғу рәсімі 1«А» сыныбының оқушысы Тулеухан Әмірханға және 1«Ә» сыныбының оқушысы Теңізбай Нарминға беріледі.

 -Құрметті ұстаздар, оқушылар және ата-аналар! 2020-2021 оқу жылына сәттілік тілей отырып 1 сынып оқушыларына арналған «Кел, балалар, оқылық!» атты алғашқы қоңырау салтанатты жиынын жабық деп жариялаймын! Аяулы жас балдырған! Тәуелсіздігіміздің 30 жылдығымен қатар білім жолына басқан қадамдары құтты болсын! Келесі кездескенше, қош сау болыңыздар!